सकाळीच लवकर उठून आंघोळ करून जिथे गुढी मांडायची ती जागा स्वच्छ धुवून पुसून घ्या.घराच्या प्रवेशद्वारावर सुबक रांगोळी काढून दरवाजाला तोरण बांधावे.
जिथे गुढी ची मांडणी करायची (घरातून बाहेर पाहिल्यास उजव्या बाजूला शक्यतो गुढी मांडावी) ती जागा स्वच्छ करून तिथे रांगोळी ने सुबक असे स्वस्तिक काढावे व त्यावर हळदीकुंकू वाहावे. गुढी साठी एक लाकडी बांबू घेऊन त्याला नवी कोरी साडी किंवा नवे कुठलेही वस्त्र वरच्या टोकाला बांधावे तसेच फुलांचा हार ,आंब्याची पाने ,कडुलिंबाची आणि गाठी लावून त्यावर तांब्याचा तांब्या पालथा घालावा.